Odločba Komisije

z dne 17. junija 1998

o skupnem tehničnem predpisu o zahtevah za sprejemnike javnega kopenskega izboljšanega radijskega sporočilnega sistema (ERMES) (druga izdaja)

(Notificirano pod dokumentarno številko K(1998) 1615)

(Besedilo velja za EGP)

(98/522/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju direktive Evropskega parlamenta in Sveta 98/13/ES z dne 12. februarja 1998 o telekomunikacijski terminalski opremi in opremi satelitskih zemeljskih postaj, vključno z medsebojnim priznavanjem njune skladnosti [1],

ker je Komisija sprejela ukrep, ki opredeljuje tip terminalske opreme, za katero se zahtevajo skupni tehnični predpisi, in ustrezno mnenje o področju uporabe;

ker je treba sprejeti ustrezne usklajene standarde ali njihove dele za izvajanje bistvenih zahtev, ki jih je treba preoblikovati v skupne tehnične predpise;

ker je za zagotovitev neprekinjenega dostopa na trg za proizvajalce treba omogočiti prehodno ureditev v zvezi z opremo, odobreno v skladu z odločbo Komisije 95/290/ES [2];

ker so skupni tehnični predpisi, sprejeti s to odločbo, v skladu z mnenjem Odbora za odobritev terminalske opreme (ACTE),

SPREJELA NASLEDNJO ODLOČBO:

Člen 1

1. Ta odločba se uporablja za terminalsko opremo, namenjeno za priključevanje na vseevropski kopenski radijski sistem osebnega klica, poznanega pod imenom izboljšani radijski sporočilni sistem (ERMES), ki sodi na področje uporabe usklajenega standarda iz člena 2(1).

2. Ta odločba vzpostavlja skupni tehnični predpis glede zahtev za sprejemnike, ki se uporabljajo za terminalsko opremo ERMES.

Člen 2

1. Skupni tehnični predpis vključuje usklajeni standard, ki ga pripravi pristojni standardizacijski organ za izvajanje bistvenih zahtev iz člena 5(d), (e), (f) in (g) direktive 98/13/ES. Sklicevanje na standard je določeno v Prilogi.

2. Terminalska oprema, ki jo ureja ta odločba, je v skladu s skupnimi tehničnimi predpisi iz odstavkov 1, izpolnjuje bistvene zahteve iz člena 5(a) in (b) direktive 98/13/ES ter zahteve vseh drugih veljavnih direktiv, zlasti direktiv Sveta 73/23/EGS [3] in 89/336/EGS [4].

Člen 3

Priglašeni organi, določeni za izvajanje postopkov iz člena 10 direktive 98/13/ES, uporabijo ali zagotovijo uporabo usklajenega standarda iz Priloge za terminalsko opremo iz člena 1(1) te odločbe v 12 mesecih po začetku veljavnosti te odločbe.

Člen 4

1. Odločba 95/290/ES se razveljavi po 12 mesecih po začetku veljavnosti te odločbe.

2. Terminalska oprema, odobrena po odločbi 95/290/ES, se lahko še naprej daje na trg in predaja v obratovanje.

Člen 5

Ta odločba je naslovljena na države članice.

V Bruslju, 17. junija 1998

Za Komisijo

Martin Bangemann

Član Komisije

[1] UL L 74, 12.3.1998, str. 1.

[2] UL L 181, 2.8.1995, str. 21.

[3] UL L 77, 26.3.1973, str. 29.

[4] UL L 139, 23.5.1989, str. 19.

--------------------------------------------------

PRILOGA

Sklicevanje na usklajeni standard, ki se uporablja

Usklajeni standard iz člena 2 te odločbe je:

Radio equipment and systems (RES), (Radijska oprema in sistemi (RES));

Enhanced Radio MEssage System (ERMES), (Izboljšani radijski sporočilni sistem (ERMES);

Receiver requirements (Zahteve za sprejemnike).

ETSI

Evropski institut za telekomunikacijske standarde

Sekretariat ETSI

TBR 7 — druga izdaja — oktober 1997

(brez predgovora)

Dodatne informacije

Evropski institut za telekomunikacijske standarde je priznan v skladu z direktivo Sveta 83/189/EGS [1].

Navedeni usklajeni standard je izdelan v skladu s pooblastilom, izdanim skladno z ustreznimi postopki Direktive 83/189/EGS.

Celotno besedilo navedenega usklajenega standarda se lahko pridobi pri:

European Telecommunications Standards Institute 650, route des Lucioles F-06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels |

ali pri katerikoli drugi organizaciji, odgovorni za nudenje standardov ETSI, katerih seznam je na voljo na spletni strani www.ispo.cec.be.

[1] UL L 109, 26.4.1983, str. 8.

--------------------------------------------------